OpenLLM-France/wikimedia huggingface dataset:
# Luis María Fernández de Córdoba y Gonzaga

Luis María Fernández de Córdoba y Gonzaga (Madrid, 17 d'abril de 1749-Madrid, 12 de novembre de 1806) va ser un noble castellà, XIII duc de Medinaceli.
Entre altres coses, va fer fabricar un naixement del pessebre d'estil napolità en tres tandes, entre el 1784 i el 1790. Es tracta de 200 figures de fusta.

## Família

Celebrar nupcies a (Madrid), 06/02/1764 amb Joaquina María de Benavides y Pacheco III Duquesa de Santisteban del Puerto. Amb aquest casament va ampliar el poder de la Casa de Medinaceli, que va assumir el ducat de Santiesteban del Puerto i el marquesat de Solera, entre d'altres.
Van tenir el fill Luis Joaquín Fernández de Córdoba y Benavides, que es casaria amb María de la Concepción Ponce de León y Carvajal (1783 - 1856). Van tenir dos fills més, que van morir molt petits: Joaquina (1778 - c. 1780) i Pedro de Alcántara (1776 - 1778).

## Títols nobiliaris

1768 - 1789
* XI Marqués de Cogolludo
1769 - 1789
* X Marqués de Montalbán
* XVII Comte de Osona
* X Marqués de Villalba
1789 - 1806
* IX Marqués de Alcalá de la Alameda
* XI Duc de Alcalá de los Gazules
* XIV Comte de Alcoutim
* Comte de Ampudia
* XLVII Comte de Ampurias
* XXI Senyor de Arcos de Jalón
* IX Marqués de Aytona
* XLI Vescomte de Bas
* XIX Comte de Buendía
* XXXIX Vescomte de Cabrera
* X Duc de Camiña
* XV Duc de Cardona
* XII Marqués de Comares
* XIV Marqués de Denia
* XVIII Senyor de Enciso
* XXXI Senyor de la Baronía de Entenza
* XII Duc de Feria
* XIV Comte de Los Molares
* XVII Senyor de Luzón
* XIII Duc de Medinaceli
* XV Marqués de Pallars
* XXI Comte de Prades
* XII Marqués de Priego
* Marqués de Puebla de Castro
* XII Comte de Santa Gadea
* XIV Duc de Segorbe
* XVII Senyor de Somaén
* XIV Marqués de Tarifa
* XII Comte de Valenza i Valladares
* XXXVII Vescomte de Vilamur
* XIV Marqués de Villa Real
* X Marqués de Villafranca

## Referències

* ↑ Pérez, Enrique Guevara. El Cristo de Medinaceli y su Archicofradía (en castellà). Editorial Almuzara. ISBN 978-84-17954-04-8.
* ↑ Yagüe, María Eugenia. Los Medinaceli: Nobleza y escándalos (en castellà). La Esfera de los Libros, 2023-11-08. ISBN 978-84-1384-718-4.
* ↑ El Reino de Granada y el Nuevo Mundo (en castellà). Diputación Provincial de Granada, 1994, p. 617. ISBN 978-84-7807-111-1.
* ↑ Egea, Joaquín Mercado. La muy ilustre villa de Santisteban del Puerto (en castellà). Jacinto Mercado Pérez, 1973, p. 123. ISBN 978-84-400-6094-5.
* 1 2 Fundación Medinaceli
# Luis María Lamas

Luis María Lamas (Montevideo, llavors Banda Oriental, avui Uruguai, 1793 o 1798 - Rosario, Argentina, 1864) va ser un polític uruguaià, President de la República per un breu període l'any 1855.

## Biografia

Va ser integrant de l'Assemblea General Constituent i Legislativa entre novembre de 1828 i juny de 1830, en representació de la ciutat de Montevideo. Cap Polític i de Policia de Montevideo entre agost de 1831 i març de 1835, va ser després partidari de Fructuoso Rivera en revoltar-se aquest contra el president Manuel Oribe el 1836.
Era senador pel departament de Canelones el 1854, quan en produir-se el motí dels "Conservadors" del Partit Colorado, va ser proclamat president per aquests, que controlaven la ciutat de Montevideo, el 29 d'agost de 1855. El seu efímer govern tan sols es va prolongar per dues setmanes, fins al 10 de setembre d'aquell any.
Va tornar després a la seva banca, ocupant altres càrrecs de govern fins a l'any 1860, que va passar a viure a la ciutat argentina de Rosario, la municipalitat de la qual va arribar governar.

## Referències

* ↑ Uruguay: Heads of State: 1830-1919 a archontology.org (anglès)
* ↑ Informació a worldstatesmen.org (anglès)
# IPR

IPR té els següents significats:
* Independents pel Progrés de Roda, agrupació d'electors d'àmbit municipalista de Roda de Ter, a Osona
* Drets sobre la propietat intel·lectual (del seu nom en anglès Intellectual Property Rights), drets que genera la propietat intel·lectual
* Dret internacional privat (del seu nom en alemany Internationales PrivatRecht), part del dret que regula la relació entre subjectes de diferents nacionalitats
* Índex de progrés real, indicador que mesura el benestar econòmic i el progrés social d'un país
* Índex de prioritat de risc, indicador que s'utilitza en anàlisi modal de fallades per a prioritzar les accions per a evitar-les
* Indicação de proveniência regulamentada, etiqueta de qualitat VQPRD utilitzada en els vins de Portugal
* Ice Penetrating Radar, instrument d'equipament del projecte Jupiter Icy Moon Explorer de l'Agència Espacial Europea
# Mahieddine Khalef

Mahieddine Khalef (Mechra Bel Ksiri, 17 de gener de 1944) fou un futbolista i entrenador algerià nascut al Marroc.
Destacà en la seva etapa d'entrenador co-dirigint la selecció d'Algèria a la Copa del Món de futbol de 1982, juntament amb Rachid Mekloufi.

## Referències

* ↑ Perfil a jskonline.com
# Mantidactylus redimitus

Mantidactylus redimitus és una espècie de granota de la família dels mantèl·lids endèmica de Madagascar.
Es troba als boscos tropicals i subtropicals humits.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus redimitus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Operación Ogro

Operación Ogro és una pel·lícula del director italià Gillo Pontecorvo, estrenada el 1980, basada en el llibre homònim de l'autora Eva Forest.
La pel·lícula narra l'intent de segrest i posterior atemptat que ETA realitzà el 20 de desembre de 1973, en què va morir Luis Carrero Blanco, que haviat estat nomenat president del govern espanyol per Franco mesos abans.
El títol fa referència al nom en clau amb què l'organització ETA va denominar l'acció.
La pel·lícula fou seleccinada oficialment per a la clausura del Festival de Venècia. Fou declarada d'"Especial Qualitat" per la Direcció General de Cinematografía i obtingué el premi "David di Donatello" a la millor direcció.

## Fets reals / Trama

Operación Ogro va ser el nom donat per ETA a l'assassinat de Luis Carrero Blanco, llavors nomenat per Franco com a President del Govern d'Espanya el 1973. Aquest atac va tenir lloc el 20 de desembre 1973.
Un comando d'ETA que utilitzava el nom en clau Txikia (el nom de guerra de l'activista d'ETA Eustakio Mendizabal Benito, mort per la Guàrdia Civil l'abril de 1973) havia llogat un soterrani al carrer Claudio Coello 104 de Madrid, a la ruta que Luis Carrero Blanco solia fer per anar a l'església de San Francisco de Borja.
Durant més de 5 mesos, aquest grup construïa un túnel sota del carrer - dient a l'amo del pis que eren estudiants d'escultura per dissimular el seu propòsit real. El túnel es va omplir amb 80 kg d'explosius que s'havien robat d'un magatzem governamental.
El 20 de desembre de 1973, un comando d'ETA de 3 homes dissimulava mentre els electricistes feien detonar els explosius quan el Dodge Dart de Carrero Blanco passava. L'explosió enviava Luis Carrero Blanco i al seu cotxe 20 metres d'alçada, sobre un edifici de cinc plantes. El cotxe s'estavellava al balcó del segon pis al costat oposat d'una escola dels Jesuites. Luis Carrero Blanco va sobreviure a l'explosió però moriria pocs minuts després. El seu guardaespatlles i conductor van morir a l'instant. Els "electricistes" cridaven als transeünts atordits que hi havia hagut una explosió de gas, i posteriorment s'escapaven en la confusió.

## Repartiment

* Gian Maria Volontè: Izarra
* José Sacristán: Iker
* Ángela Molina: Amaiur
* Eusebio Poncela: Txabi
* Saverio Marconi: Luque
* Georges Staquet: El paleta
* Nicole Garcia: Karmele
* Féodor Atkine: José María Uriarte (àlies Joseba)
* Estanis González
* Agapito Romo: Carrero Blanco
* José Manuel Cervino
* Ana Torrent: noia basca

## Referències i notes

* ↑ José Ignacio Abaitua, alies Marquin; Pedro Ignacio Pérez Beotegui, alies Wilson; Javier María Larreategui, Atxulo; José Antonio Urrutikoetxea, Josu Ternera; Juan Bautista Eizaguirre, Zigor i José Miguel Beñaran Ordeñana, Argala, líder històric d'ETA i que va acabar assassinat per un comando del Batallón Vasco Español a França el 1978.

## Enllaços externs

* Fitxa IMDB
# Panthera pardus melas

Panthera pardus melas és una subespècie del lleopard (Panthera pardus). És molt diferent de les altres subespècies del continent asiàtic, la qual cosa indica que se'n va separar fa molt de temps. Menja cèrvids, macacos, porcs senglars i gibons, tot i que també menja, si s'esdevé l'oportunitat, animals domèstics (com ara, gossos, gallines i cabres). Es troba a l'illa de Java (Indonèsia). Les seves principals amenaces són l'augment de la població humana, la urbanització, la desforestació, la fragmentació del seu hàbitat i la caça per aconseguir-ne la pell. Hom creu que només en queden al voltant de 250 exemplars a tot Java i el seu nombre minva any rere any.

## Referències

* ↑ Mammal Species of the World (anglès)
* 1 2 Pictures of Cats (anglès)
* ↑ Santiapillai, C. i Ramono, W. S., 1992. Status of the Leopard (Panthera pardus) in Java, Indonesia. Tiger Paper 19(2): 1.
* ↑ UICN (anglès)
* ↑ BioLib (anglès)
* ↑ Ramono, C., Santiapilai, (1992).

## Enllaços externs

* uBio (anglès)
# Pantin

Pantin és un municipi francès, situat al departament de Sena Saint-Denis i a la regió de l'Illa de França. L'any 2005 tenia 53.000 habitants.
Forma part del cantó de Pantin i del districte de Bobigny. I des del 2016, de la divisió Est Ensemble de la Metròpoli del Gran París.
# París-Roubaix 1974

La París-Roubaix 1974 fou la 72a edició de la París-Roubaix. La cursa es disputà el 7 d'abril de 1974 i fou guanyada pel belga Roger de Vlaeminck, que s'imposà en solitari, en l'arribada a Roubaix. Francesco Moser i Marc Demeyer foren segon i tercer respectivament. Aquesta fou la segona de les quatre victòries que aconseguí De Vlaeminck en aquesta cursa.

## Classificació final

| | Ciclista | Equip | Temps |
| 1 | Roger de Vlaeminck | Brooklyn | 7h 17' 26" |
| 2 | Francesco Moser | Filotex | + 57" |
| 3 | Marc Demeyer | Carpenter-Confortluxe-Flandria | + 1' 24" |
| 4 | Eddy Merckx | Molteni | m. t. |
| 5 | Eric Leman | M.I.C.-De Gribaldy-Ludo | m. t. |
| 6 | André Dierickx | Merlin Plage-Shimano-Flandria | m. t. |
| 7 | Freddy Maertens | Carpenter-Confortluxe-Flandria | + 4' 26" |
| 8 | Herman van Springel | M.I.C.-De Gribaldy-Ludo | m. t. |
| 9 | Herman Vrijders | M.I.C.-De Gribaldy-Ludo | m. t. |
| 10 | Michel Périn | Gan-Mercier-Hutchinson | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# París-Roubaix 1969

La París-Roubaix 1969 fou la 67a edició de la París-Roubaix. La cursa es disputà el 13 d'abril de 1969 i fou guanyada pel belga Walter Godefroot, que s'imposà en solitari, en l'arribada a Roubaix, als també belgues Eddy Merckx i Willy Vekemans.

## Classificació final

| | Ciclista | Equip | Temps |
| 1 | Walter Godefroot | Flandria-De Clerck-Krueger | 6h 46' 47" |
| 2 | Eddy Merckx | Faema | + 2' 39" |
| 3 | Willy Vekemans | Goldor-Hertekamp-Gerka | m. t. |
| 4 | Felice Gimondi | Salvarani | m. t. |
| 5 | Roger de Vlaeminck | Flandria-De Clerck-Krueger | m. t. |
| 6 | Cees Zoontjens | Caballero | + 10' 25" |
| 7 | Cyrille Guimard | Mercier-Hutchinson-BP | + 10' 39" |
| 8 | Patrick Sercu | Faema | m. t. |
| 9 | Willy Bocklant | Pull Over Centrale-Tasmanie-Novy | m. t. |
| 10 | Barry Hoban | Mercier-Hutchinson-BP | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# Maitland (Missouri)

Maitland és una població dels Estats Units a l'estat de Missouri. Segons el cens del 2000 tenia 342 habitants.

## Demografia

Segons el cens del 2000, Maitland tenia 342 habitants, 143 habitatges, i 90 famílies. La densitat de població era de 455,3 habitants per km².
Dels 143 habitatges en un 32,2% hi vivien nens de menys de 18 anys, en un 48,3% hi vivien parelles casades, en un 8,4% dones solteres, i en un 36,4% no eren unitats familiars. En el 32,9% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,8% tenia menys de 18 anys, un 7,9% entre 18 i 24, un 24,3% entre 25 i 44, un 24,3% de 45 a 60 i un 15,8% 65 anys o més.
L'edat mediana era de 38 anys. Per cada 100 dones de 18 o més anys hi havia 102,5 homes.
La renda mediana per habitatge era de 31.250 $ i la renda mediana per família de 39.500 $. Els homes tenien una renda mediana de 30.250 $ mentre que les dones 18.750 $. La renda per capita de la població era de 13.743 $. Entorn del 6% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maitland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Maitland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Ouézy

Ouézy és un municipi francès situat al departament de Calvados i a la regió de Normandia. L'any 2007 tenia 238 habitants.

## Demografia
### Població

El 2007 la població de fet d'Ouézy era de 238 persones. Hi havia 84 famílies de les quals 12 eren unipersonals (4 homes vivint sols i 8 dones vivint soles), 32 parelles sense fills i 40 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 99 habitatges, 84 eren l'habitatge principal de la família, 10 eren segones residències i 5 estaven desocupats. 97 eren cases i 2 eren apartaments. Dels 84 habitatges principals, 75 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 3 tenien dues cambres, 8 en tenien tres, 25 en tenien quatre i 48 en tenien cinc o més. 63 habitatges disposaven pel capbaix d'una plaça de pàrquing. A 29 habitatges hi havia un automòbil i a 52 n'hi havia dos o més.

## Economia

El 2007 la població en edat de treballar era de 149 persones, 101 eren actives i 48 eren inactives. De les 101 persones actives 94 estaven ocupades (58 homes i 36 dones) i 7 estaven aturades (4 homes i 3 dones). De les 48 persones inactives 22 estaven jubilades, 11 estaven estudiant i 15 estaven classificades com a «altres inactius».

### Ingressos

El 2009 a Ouézy hi havia 88 unitats fiscals que integraven 232 persones, la mediana anual d'ingressos fiscals per persona era de 20.013,5 €.

### Activitats econòmiques

Dels 9 establiments que hi havia el 2007, 5 eren d'empreses de construcció, 2 d'empreses de comerç i reparació d'automòbils, 1 d'una empresa de transport i 1 d'una entitat de l'administració pública.
Dels 4 establiments de servei als particulars que hi havia el 2009, 1 era un paleta i 3 guixaires pintors.

## Equipaments sanitaris i escolars

L'únic equipament sanitari que hi havia el 2009 era un hospital de tractaments de mitja durada (seguiment i rehabilitació).

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Ouézy a l'INSEE.
* Évolution et structure de la population Fitxa amb el detall de dades d'Ouézy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Manuel Jesús Casas García

Manuel Jesús Casas García "Molo" és un entrenador i exjugador de futbol nascut a Almería. Des de la temporada 2019-20 és l'entrenador del Lleida Esportiu.

## Referències

* ↑ «Molo, Manuel Jesús Casas García - Entrenador». [Consulta: 6 abril 2021].
# Luis Page Blake

Luis Page Blake (Madrid, 20 de juny de 1855 -) fou un enginyer i polític espanyol, diputat a les Corts Espanyoles durant la restauració borbònica.

## Biografia

Graduat com a enginyer de camins el 1878, el 1881 fou comissionat per a estudiar l'Exposició Universal de Milà. També va fer carrera política, i fou elegit diputat pel districte de Huelva a les eleccions generals espanyoles de 1881 i pel de Requena a les eleccions generals espanyoles de 1893 i 1898. Després continuà la seva tasca com a enginyer, i entre 1915 i 1922 fou cap d'Obres Públiques a Albacete, Valladolid i Santa Cruz de Tenerife.

## Referències

* ↑ Revista General de Obras Públicas Arxivat 2016-03-03 a Wayback Machine. de 1881

## Enllaços externs

* Fitxa del Congrés dels Diputats (castellà)
* Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.414. ISBN 9788495484802.
# Oğuzhan Özyakup

Oğuzhan Özyakup (Zaandam, Països Baixos, 23 de setembre de 1992) és un futbolista professional turc que juga com a migcampista al Beşiktas a la Superlliga de Turquia i per la selecció de futbol de Turquia.

## Carrera

El 28 d'agost de 2011, Özyakup va ser alineat com a substitut per al partit de la Premier League contra el Manchester United FC en la qual l'Arsenal FC va sofrir una forta derrota 8-2. Ell va estar en la banqueta durant la tornada dels vuitens de final de la Lliga de Campions de la UEFA davant el Milan, que l'Arsenal va guanyar 3-0, però van ser derrotats per 4-3 en el global.

## Clubs

| Club | País | Temporada |
| Arsenal FC | Anglaterra | 2011 - 2012 |
| Beşiktas | Turquia | 2012 - Act. |

## Referències

* 1 2 Mazlum Uluç. «Oğuzhan Özyakup: Wenger'in Türk prensi» (en turc). TFF, 04-02-2012. [Consulta: 7 octubre 2016].
* ↑ «Beşiktaş'ta Ozzie bombası.» (en turc). Takvim, 05-06-2012. [Consulta: 7 octubre 2016].
* ↑ «Euro 2016: Turkey team guide». Daily Telegraph, 11-12-2015 [Consulta: 7 febrer 2016].
* ↑ «Arsenal 3 - Milan 0», 6. [Consulta: 23].

## Enllaços externs

* Perfil del jugador en uefa.com Arxivat 2016-03-22 a Wayback Machine.
# La Torre (la Torre d'Eroles)

La Torre, és un indret del terme municipal d'Abella de la Conca, al Pallars Jussà, a l'antic poble de la Torre d'Eroles.
Està situat a llevant de la Torre d'Eroles, on hi ha la Font de la Torre, a l'esquerra del riu d'Abella. Actualment és una zona bastant boscosa, però antigament contenia bastants camps de conreu.

## Enllaços externs

* Institut Cartogràfic de Catalunya; cal fer dos passos d'aproximació
# Solella dels Plans

La Solella dels Plans és una solana del terme municipal de Sant Quirze Safaja, a la comarca del Moianès, que entra, en el seu extrem de llevant, en el terme municipal de Sant Martí de Centelles, de la comarca d'Osona.
És en el sector central-septentrional del terme, a llevant de la masia dels Plans, a la dreta del Rossinyol i al nord de Cabanyals. Pel seu extrem est discorre el Camí de Sant Miquel del Fai, on hi ha el Revolt de la Paella.

## Enllaços externs

* La Solella dels Plans en el seu entorn a l'Institut Cartogràfic de Catalunya
# Eleccions legislatives daneses de 1960

Les eleccions legislatives daneses de 1960 se celebraren el 15 de novembre de 1960. El partit més votat foren els socialdemòcrates i formaren un govern de minoria dirigit per Viggo Kampmann fins a 1962 i després per Jens Otto Krag.
| Partit | Líder | Vots | % | Escons | +/- |
| Socialdemokratiet | Hans Christian Hansen | 1,023,794 | 42.1 | 76 | +6 |
| Venstre | Erik Eriksen | 512,041 | 21.1 | 38 | -7 |
| Det Konservative Folkeparti | Poul Clorius Sørensen | 435,764 | 17.9 | 32 | +2 |
| Socialistisk Folkeparti | Aksel Larsen | 149,440 | 6.1 | 11 | Nou |
| Det Radikale Venstre | Jørgen P. L. Jørgensen | 140,979 | 5.8 | 11 | -3 |
| De Uafhængige (U) | | 81,134 | 3.3 | 6 | +6 |
| Danmarks Retsforbund (E) | | 52,330 | 2.2 | 0 | -9 |
| Danmarks Kommunistiske Parti (K) | | 27,298 | 1.1 | 0 | -6 |
| Schleswigsche Partei (S) | | 9,058 | 0.4 | 1 | - |
| Participació | Participació | 85,8% | 85,8% | 85,8% | 85,8% | 85,8% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |
# Louargat

Louargat (en bretó Louergad) és un municipi francès, situat a la regió de Bretanya, al departament de Costes del Nord. L'any 1999 tenia 2.126 habitants. El 14 de juny de 2007 el consell municipal va aprovar la carta Ya d'ar brezhoneg. A l'inici del curs 2007 el 15,1% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.148 | 2.340 | 2.179 | 2.224 | 2.128 | 2.126 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Michel Guillou | |
| 2008- | Gilbert Le Blévennec | |

## Referències

* ↑ (francès) Ofis ar Brezhoneg: Enseignement bilingue
# La seducción

La seducción és una pel·lícula mexicana estrenada el 27 de maig de 1982. Dirigida per Arturo Ripstein, protagonitzada per Katy Jurado, Gonzalo Vega i Viridiana Alatriste amb un guió basat en un relat de Heinrich von Kleist. Va participar en la selecció oficial del 12è Festival Internacional de Cinema de Moscou.

## Sinopsi

És la història d'Isabel i Mariana, mare i filla, que durant La Guerra Cristera es dedicaven a tendir paranys, mitjançant seduccions mai consumades, als soldats gobiernistes que passaven per la seva casa. Es tractava d'enganyar els soldats fent-los sentir seguretat per a lliurar-los després, gairebé amb les mans lligades als guerrillers cristeros; però heus aquí que una de tantes, la filla s'enamora veritablement de Felipe un dels soldats, es deixa seduir per ell i després tracta de salvar-ho sense aconseguir més que ser morta, dins de la situació propícia, pel mateix soldat.

## Elenc

* Katy Jurado - Isabel
* Gonzalo Vega - Felipe
* Viridiana Alatriste - Mariana
* Noé Murayama - Rómulo
* Alejandro Camacho
* Adriana Roel

## Premis
### Premi Ariel (1982)

| Categoria | Persona | Resultat |
| Millor Actriu | Katy Jurado | Nominada |
| Millor Coactuación Femenina | Viridiana Alatriste | Nominada |
| Millor Fotografia | Alex Phillips Jr. | Nominat |
| Millor Música | Leonardo Velázquez | Guanyador |

## Referències

* ↑ «12th Moscow International Film Festival (1981)». MIFF. Arxivat de l'original el 21 abril 2013. [Consulta: 21 gener 2013].
* ↑ La seducción a decine21
* ↑ XXIV Premis Ariel a Filmaffinity
# Iluberri

Iluberri fou una antiga ciutat dels vascons, l'actual Lumbier, ciutat en decadència que va haver de ser important abans de l'època romana. S'ha suposat que fora la capital dels ilumberitans, grup emparentat als iacetans i aquitans, o bé als vascons. Probablement va deure la seva decadència a la fundació de Pamplona.

## Referències

* ↑ Estornés Lasa, Bernardo. Orígenes de los vascos (en castellà). Editorial Icharopena, 1961, p. 63.
# Ilue

L'Ilue és una llengua que es parla a l'estat de Akwa Ibom, al sud-est de Nigèria. Es parla a la LGA d'Oron.
L'ilue és una llengua de la subfamília lingüística de les llengües del baix Cross, que formen part de les llengües Benué-Congo. Crozier and Blench van llistar-la com una llengua independent. L'ús de l'ilue està disminuint en favor de l'efik i de l'ebughu. La majoria dels seus parlants són adults
L'etnologue xifra que el 1988 hi ha 5.000 parlants d'ibuoro.
El 95% dels ilue-parlants són seguidors de les religions cristianes: el 8% pertanyen a esglésies evangèliques, el 60% són protestants i el 40% són d'esglésies independents. El 5% restant són seguidors de religions tradicionals africanes.

## Referències

* 1 2 ilue al joshuaproject
* 1 2 3 ilue a l'ethnologue